Наступным весяліць публіку выйшаў гурт Storyteller. Пасьля паўтарагадовага перапынку ў музычнай кар’еры яны вырашылі ізноў вярнуцца на сцэну. За гэты час яны пасьпелі запісаць новы альбом. Аднак было бачна, што хлопцы даўно ня мелі практыкі. Выступ атрымаўся ня вельмі моцным. Часта амаль што зьнікаў вакал, падчас выкананьня некаторых песень (асабліва кавера на песьню Beartooth) здавалася, што музыкі граюць кожны сам сабе i ўвогуле ня чуюць адзін аднаго. Але з-за адсутнасьці практыкі можна ім гэта дараваць. Прысутныя падтрымлівалі, мошэры круцілі свае трукі – што яшчэ патрэбна?